paragraph_text: Unutarnje feudalne borbe nastavile su se čak i za vladavine Konstantina, koji je 1483. izgubio bitku kod Aradetija protiv Kvarkvara II. Taj trenutak iskoristio je Aleksandar, sin Bagrata VI., i 1484. godine proglasio se kraljem cijele zapadne Gruzije. Pokušaji Konstantina II. 1489. godine da ponovno uspostavi svoju vlast nad ujedinjenim kraljevstvom Kartlije i Imeretije bili su neuspješni. Godine 1490. napokon je bio prisiljen priznati podjelu gruzijskog kraljevstva na kraljevinu Kartliju (1484. – 1762.) (danas Kartlija), kraljevinu Imeretiju, kraljevinu Kahetiju i kneževinu Mešketiju (danas Mcheta). Nažalost, priznavanje tih suparničkih monarhija nije dovelo do mira između novih kraljevstava. Ubrzo nakon dolaska na vlast, Đuro II. pokrenuo je ekspediciju protiv Kartlije, namjeravajući svrgnuti kralja Davida X. i osvojiti njegovo kraljevstvo. Bagrat, Davidov brat, uspješno je obranio kraljevstvo i uspio uhvatiti Đuru II. u zasjedi. Mir nije potrajao ni na zapadu. David X. morao se suočiti s upadima Aleksandra II., koji je bio nešto manje uspješan od onog njegovog kolege iz Kahetije. Godine 1513. kraljevina Kartlija uspjela je osvojiti Kahetiju, ali samo na kratko; Kahetiju je obnovio, uz podršku lokalnih plemića, Levan, sin i nasljednik Đure II., 1520. godine.<ref>Georgian Soviet Encyclopedia, Vol. 10, str. 466.–469., Tb., 1986.